Meškanie menštruácie
Dobrý deň beriem antikoncepciu zoely už piaty mesiac a treti deň mi mešká menštruácia robila som si aj testy ale negatívne boli. Bolesti mám ako keby som mala menštruáciu aj trošku krvi mám občas vo výtoku. Je to normálne alebo to môže byť nejaký problém?
Dobrý deň,
ďakujeme za Vašu otázku.
Medzi veľmi časté vedľajšie účinky antikocepcie Zoely patria zmeny v menštruačných cykloch (napr. vynechanie alebo nepravidelnosť). Nedostavenie menštruácie môže signalizovať aj iný zdravotný problém. V prípade, že absencia menštruačného krvácania sprevádzajú iné ťažkosti, alebo máte akékoľvek pochybnosti, je potrebné sa obrátiť na Vášho gynekológa.
Prajem pekný zvyšok dňa.
S pozdravom
PharmDr. Veronika Kiabová